Espanjan perimyssota oli alkanut 1701 ja englantilaisia kaappareita värvättiin toimimaan ranskalaisia ja espanjalaisia vastaan. Dampierille annettiin komennettavaksi 26 tykillä varustettu laiva "St George", jossa oli 120 hengen miehistö. Hän lähti matkaan 11. syyskuuta 1703 Kinsalesta Irlannista. Mukaan lähti myös 16 tykillä varustettu "Cinque Ports" 63 hengen miehistöineen.